Source: https://eca.europa.eu/fi/Pages/MissionAndRole.aspx
Timestamp: 2019-12-13 21:45:54+00:00
Document Index: 1375854

Matched Legal Cases: ['TUOMIOISTUIN\n', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Tehtävä ja rooli | EUROOPAN TILINTARKASTUSTUOMIOISTUIN
Etusivu > Toimielin: Tehtävä ja rooli
Euroopan tilintarkastustuomioistuimen tehtävänä on kehittää osaltaan EU:n varainhoitoa, edistää tilivelvollisuutta ja avoimuutta sekä toimia unionin kansalaisten taloudellisten etujen riippumattomana valvojana. EU:n riippumattomana ulkoisena tarkastajana tilintarkastustuomioistuin tarkastaa, että EU:n varat on kirjattu oikein ja kerätty ja käytetty relevanttien sääntöjen ja säännösten mukaisesti ja että niiden avulla saadaan aikaan lisäarvoa.
EU:n riippumaton ulkoinen tarkastaja
EU:n riippumattomana ulkoisena tarkastajana tilintarkastustuomioistuin kehittää osaltaan EU:n varainhoitoa, edistää tilivelvollisuutta ja avoimuutta sekä toimii unionin kansalaisten taloudellisten etujen riippumattomana valvojana. Tilintarkastustuomioistuin tarkastaa, onko Euroopan Unionin talousarviota toteutettu asianmukaisesti ja onko EU:n varat kerätty ja käytetty laillisesti ja varainhoidon moitteettomuuden periaatetta noudattaen. Euroopalla on edessään yhä suurempia haasteita, ja sen julkistalouteen kohdistuu kasvavia paineita. Tilintarkastustuomioistuimen roolin merkitys kasvaa tämän vuoksi entisestään.
Tilintarkastustuomioistuin on EU:n toimielin
Tilintarkastustuomioistuin on EU:n varojen tarkastamisesta vastaava toimielin. Se perustettiin vuonna 1977, ja siitä tuli täysivaltainen EU:n toimielin vuonna 1993. Tilintarkastustuomioistuin on sitoutunut toimimaan tehokkaasti edelläkävijänä julkisen tarkastuksen ja julkishallinnon kehittämisessä.
Demokraattisissa yhteiskunnissa on tärkeää, että niissä on kattavasti ja helposti saatavilla talousarvion ja toimintapolitiikkojen toteuttamista koskevaa oikeellista tietoa, jota voidaan käyttää vaikuttavasti keskustelun ja päätöksenteon perustana. Tämä edistää osaltaan asianmukaista varainhoitoa ja muodostaa perustan tilivelvollisuudelle. Jokaisen jäsenvaltion tapaan myös EU tarvitsee ulkoisen tarkastajan, joka toimii kansalaisten taloudellisten etujen riippumattomana valvojana.
EU:n talouden valvoja
Euroopalla on edessään yhä suurempia haasteita, ja sen julkistalouteen kohdistuu kasvavia paineita. Euroopan tilintarkastustuomioistuimen roolin merkitys kasvaa tämän vuoksi entisestään. Tilintarkastustuomioistuin varoittaa riskeistä ja tuo varmuutta. Lisäksi tilintarkastustuomioistuin auttaa EU:n päättäjiä parantamaan julkistalouden hallinnointia ja varmistamaan, että EU:n kansalaiset saavat tietoa siitä, miten heidän varojaan käytetään. Nimenomaan näillä tavoin tilintarkastustuomioistuin osaltaan vahvistaa Euroopan unionin demokraattista legitimiteettiä ja kestävyyttä.
Euroopan Unionin talousarviota